Tiho, prosim!
Počakajte.
Akcija.
Ko vstopiš na območje studia,
te hočeš nočeš osupne ...
GLAS MATTHEWA MODINA IGRALEC
... število generacij igralcev in filmarjev, piscev,
kostumografov ...
Enega na številko osem.
Umirite se, fantje.
Prizor 26, tretji poskus.
Vse, kar ta studio predstavlja in se je zgodilo tu,
na tem zemljišču ...
Saj znaš žvižgati, ne, Steve?
Ustnice stisni skupaj in pihni.
Tu je nekaj čarobnega.
Zdi se, da je nekaj v zraku.
Čarovnik si, Harry.
Duhovi ali nekaj takega.
Vedno sem se zanašala na prijaznost neznancev.
Vznemirjenje, ki ga čutiš ...
IZ TAKŠNE JE SNOVI KOT SANJE
Ko veš, da boš hodil po ulicah,
po katerih so hodili tisti neverjetni filmarji in igralci,
je precej močno.
To je čaroben kraj.
Samo malo, samo malo.
To, kar ste slišali, ni bilo še nič.
Od prvega dne, ko sem prišla na sceno,
in videla tisti velik napis WB ...
Se mi je zdelo, da mi je uspelo.
Dobrodošli v Sherwoodu, milostljiva.
Studio Warner Bros. je bil zame Hollywood.
Raznolikost filmov, filmskih zvezdnikov ...
Z vsem srcem še ljubim moškega, ki sem ga ubila.
Sploh ni treba videti logotipa.
Ko izrečeš ime, veš, da je to ...
... ena od gonilnih sil Hollywooda, ki so nam dale kinematografijo.
Studio je na začetku razcveta filmske industrije
ustanovila družina bogatih vizionarjev ...
Mislim, da so bili nori na dober način.
... in ljubosumnih tekmecev.
Ni veliko zgodb o prijaznosti
v zvezi z Jackom L. Warnerjem.
Raztrgali me boste!
Studio Warner Bros. je ustvaril zapuščino na celuloidu ...
Tale je zate, mala.
... ki je ogledalo naših duš.
Mainstreamovski filmi vedno skušajo na neki način odražati družbo.
Attica! Attica!
To smo skozi desetletja videli v produkcijah Warner Bros.
- Jaz sem ... - Jaz sem!
Revolucionar!
Na to pomislim v zvezi z Warnerjevimi.
Drzni in umetniški dosežki, ki so doživeli velik uspeh.
PREKROKANA NOČ
Izlet!
Studio Warner Bros. je posrednik zgodb ...
Ne le Ameriki, ampak svetu.
KONG: OTOK LOBANJ
PEKLENSKA POMARANČA
Sto let pozneje
Warner Bros. še premika meje medija.
Zdaj pa ... Dajmo.
Strastno pripovedujejo zgodbe na vseh platformah ...
Ja!
... nas oblikujejo ...
Vse življenje sem se morala boriti.
... in to, kar bi lahko postali.
Čaka nas divja noč.
TROJA
Mislim, de mora televizija prikazati vso mavrico, ki je tam zunaj.
Bazinga!
Kaj bo dobrega, stari?
Kar daj, polepšaj mi dan.
Kakšen dan! Kakšen krasen dan!
Naprej greva!
VIHAR VSEH VIHARJEV
Studio Warner Bros. je zdržal 100 let zaradi svojega izvirnega cilja.
Spodbujanja napredka kulture s pripovedovanjem dobrih zgodb.
GUNIJI
Bojevali so se
in mislim, da si za to zaslužijo spoštovanje.
100 LET WARNER BROS. IZ TAKE JE SNOVI KOT SANJE
STUDIO 2
STUDIO 6
Vsi hodimo v kino.
Tja gremo, ker bi radi, da nas zabavajo
in nam povedo zgodbo.
In zgodbe imajo moč.
Ko poveš odlično zgodbo, lahko spreminjaš mišljenje.
Bratje Warner so to razumeli.
DIREKTOR, WARNER BROS. DISCOVERY
Jack Warner je imel načelo, da če si ustvarjal film,
si moral priti k njemu v to pisarno.
Vse velike zvezde so bile tu.
To je slavni malteški sokol.
Zelo mi je pomemben,
ker na koncu filma Humphreyja Bogarta vprašajo, kaj je to,
on pa reče ...
MALTEŠKI SOKOL 1941
Iz takšne je snovi kot sanje.
In to lahko počnemo vsak dan.
Iz takšne je snovi kot sanje. Torej, malteški sokol.
Tukaj so pravi bratje Warner.
Oni so zgradili ta studio.
S pripovedovanjem odličnih zgodb.
Ne samo z namenom zabave,
ampak so hoteli res vplivati na stvari.
S tem so bratje Warner res dosegli spremembe,
če pogledamo zadnjih 100 let.
To je neverjetna ameriška zgodba.
Na začetku 20. stoletja
je Hollywood cvetel.
Ameriška javnost,
ki je bila vsak teden navajena novih filmov,
jih je želela še več.
Vsak, ki je bil dovolj drzen in je imel kamero, je hotel biti zraven.
MARTIN SCORSESE REŽISER
Takrat Hollywood ni bil tak, kot ga poznamo danes.
Ulice še niso bile tlakovane.
Niso ustvarjali le umetniške oblike, ampak celotno industrijo.
Do leta 1918 so uspešna podjetja,
iz katerih so nastali studii, kot so Paramount, Universal in MGM,
prevzemala neodvisna podjetja
in gradila ograjena mesta v mestu.
Novi prišleki,
zagrizeni bratje Warner,
so se borili, da bi začeli s svojim poslom.
Morate razumeti, da je bil za može, ki so bili tam na samem začetku,
to brutalen, zagrizen boj za uspeh.
Morali so biti trdoživi. To so bili trdoživi fantje z ulice.
Povsem neusmiljeni.
Na začetku jih niso imeli
za eleganten studio. To je bil MGM.
Brez zvezdniških talentov so bili na izjemno tekmovalnem tržišču
Warnerjevi na robu propada,
ko se jim je nasmehnila sreča.
Slavni hollywoodski filmski zvezdnik Rin Tin Tin.
Bili so v hudih težavah
in Rin Tin Tin je bil tisti, ki je rešil studio.
Nepričakovan junak, ki preseneti in naredi nekaj neverjetnega.
PATTY JENKINS REŽISERKA
To je klasičen film. Obožujemo pse
in zgodbe o uspehu šibkejših.
Na tisoče pisem oboževalcev
in več sto tisoč dolarjev je pritekalo za vsak film,
Rintyjeve dogodivščine pa so studiu prinašale zaslužek.
Rin Tin Tin, živalski idol Amerike.
To je bil velik mejnik v družinski zgodbi,
ki se je začela daleč stran od bleščečega Hollywooda.
Harry, Abe, Sam in Jack so bili otroci judovskih priseljencev,
ki sta zbežala pred preganjanjem iz Poljske v 80. letih 19. stoletja,
CASS WARNER VNUKINJA HARRYJA WARNERJA
Kot otroci so bili izjemno revni.
Prodajali so časopise, čistili čevlje.
Niso končali šole.
A že v rani mladosti jim je oče rekel:
"Če boste držali skupaj, boste močni."
V Ameriko so že od nekdaj prihajali ljudje,
ki so mogoče bežali pred politično represijo.
ANDY GARCIA IGRALEC
Bratje Warner so bili del tega.
Imaš priložnost, da trdo delaš in imaš sanje,
ne glede na to, kako nore so.
Bratom je njihove sanje pokazal utripajoč snop električne luči.
Bili so v Pittsburghu, delali so v trgovini z oblačili.
Sam je slišal za kino za groš.
S Harryjem sta šla gledat Veliki rop vlaka.
VELIKI ROP VLAKA 1903
Trikrat sta ga gledala, dokler ju niso prosili, da odideta.
Šla sta ven in gledala, kako so ljudje polagali kovance na krožnik.
Segla sta si v roke in rekla: "To bo naš posel."
PREFINJENA ZABAVA ZA DAME, GOSPODE IN OTROKE
Pot Warnerjevih iz Pensilvanije v L. A.
je bila polna tveganih dejanj.
Kupili so filmski projektor in z njim ustvarili kino.
Izposodili so si denar za distribucijo
in uspeh pri tem jim je omogočil snemanje filmov.
DUQUESNE FILMSKE USLUGE SO ODLIČNE
Henry je bil finančni mojster,
Abe je bil odgovoren za prikazovanje in distribucijo,
Sam je bil vizionar,
Jack pa je vodil produkcijo.
Jack je bil najmlajši od bratov,
Harry pa je bil najstarejši,
zato je že zgodaj prevzel vodilno vlogo.
To je pozneje zanetilo veliko sporov,
ampak zdi se, da so na začetku odlično sodelovali.
LEONARD MALTIN FILMSKI ZGODOVINAR
Leta 1923 so ustanovili Warner Brothers Studios.
Skupina obstrancev
je imela v Hollywoodu končno svoj prostor.
Čakalo pa jih je nekaj še večjega.
Morate razumeti, da so bili zvočni filmi takrat katastrofa.
Zvok v filmu, s čimer so prej poskušali v filmskih obzornikih in kratkih filmih,
je imel številne težave.
Ljudje so hodili v kino in metali paradižnike v platno,
ker se usta nastopajočih
niso premikala sinhronizirano z zvokom.
"ZVOČNI FILMI" IZŽVIŽGANI
Sam Warner je bil zagret za zvok.
JACQUELINE STEWART VODITELJICA, TURNER CLASSIC MOVIES
Verjel je, da bi lahko zvočna tehnologija pomenila revolucijo za kinematografijo,
in zdelo se mu je, da bistvena
za ustvarjanje pravega kinematografskega doživetja
in da bili bi s tem Warner Bros. korak pred tekmeci.
Sam je videl možnosti, ki jih ponuja zvok.
Nihče drug ni hotel zvoka.
Vsi so bili zadovoljni s prikazovanjem in gledanjem nemih filmov.
Prvi poskus Warnerjevih za sinhronizacijo zvoka ...
"Vrzite ga v ječo St. Angela!"
... je vseboval orkestrsko glasbo in zvočne učinke.
Ključen dosežek, a je bil to le majhen vpogled v to, kar bo sledilo.
PEVEC JAZZA 1927
Vedno je težko najti krasne prijatelje
Stvari so stopnjevali z zgodbo, ki je že bila hit na Broadwayu.
AL JOLSON "PEVEC JAZZA"
In s svetovno znanim estradnim umetnikom.
Samo malo. Samo malo.
To, kar ste slišali, ni bilo še nič.
Al Jolson je bil takrat najbrž najbolj priljubljen estradni umetnik v Ameriki.
Njegovo življenje je bilo navdih za Pevca Jazza,
zgodbo o sinu judovskega kantorja,
ki se upre tradiciji svoje družine, da bi izvajal glasbo, ki jo obožuje.
"Drznil si si prinesti jazzovske pesmi v mojo hišo!"
A ko ljudje zdaj vidijo Pevca jazza, so pogosto šokirani in zgroženi,
ker se Al Jolson namaskira v temnopoltega človeka.
Takrat to ni bilo nenavadno ali šokantno
za oboževalce Ala Jolsona,
ker je pač izvajal tovrstne nastope.
Mammy!
Belci v vlogi črncev na odru so bili izjemno pogosti.
To je bilo vedno kontroverzno.
Pogosto je temnopolte gledalce motilo,
kako so s šemljenjem v temnopolte osebe karikirali
njihovo identiteto in kulturne običaje.
A mislim, da je to kompleksnejša zgodba, kot ljudje dojamejo,
ko jo vzamejo izven konteksta.
Obstajajo plakati,
na katerih je pravi obraz Jackieja Robina,
potem pa še temnopolti lik, ki ga igra,
ker je to pomenilo ločevanje
med njegovo pravo identiteto kantorjevega sina
in čustveno smerjo, ki jo je ubral,
ko se je skušal odločiti, kaj naj počne v življenju,
ter njegovo odrsko osebnostjo.
Zaradi maskiranja v črnca v najbolj tveganem projektu do takrat
so imeli Warnerjevi korist od priljubljenosti rasne karikature.
Z vidika današnjega časa je Pevec jazza problematičen ...
LEVAR BURTON IGRALEC/REŽISER
... a to ne pomeni, da ni bil takrat revolucionaren.
Poje s svojim pravim glasom
To ni koristilo spoštovanju do temnopoltih.
Škoda,
ki so jo povzročile zgodbe iz tistega časa
kulturam po vsem svetu,
je precej sramotna.
Kljub hudo sporni vsebini
je Pevec jazza brate Warner uveljavil kot inovatorje,
ki bodo s svojo vizijo in pogumom za vedno spremenili svet filma.
DVORANA WARNER AL JOLSON V "PEVCU JAZZA"
Bratje so vedeli,
da bo Jolsonovo ime prodajalo vstopnice.
Vse ostalo je bilo odvisno od tehnologije,
ki je bila draga in zahtevna.
Podjetje Western Electric Corporation
je razvijalo tehniko za združevanje zvoka in filma.
Imenovala se je Vitaphone.
Pionir zvoka na ploščah je bil Sam Warner,
ki je skoraj izgorel zaradi dela.
ALAN RODE FILMSKI PREUČEVALEC
Da bi uresničili Samove sanje,
so se Warnerjevi do vratu zadolžili.
Sam se je navdušil nad tehnologijo,
Harry pa je zbral denar.
Vzel je hipoteko na hišo na Rossmoorovi, da bi plačal produkcijo.
NAPRODAJ LASTNIK JE MORAL IZ MESTA
Bili so igralci na srečo.
Vse so tvegali.
Gospe in gospodje, največji uspeh bratov Warner,
Al Jolson v Pevcu jazza.
JOLSONOV FILM GANLJIVA USPEŠNICA
Dvorana bratov Warner je za več tednov razprodana.
FILM Z JOLSONOM VZBUJA ZANIMANJE
Na večer premiere je Samovo garanje obrodilo sadove.
DVORANA WARNERJEVIH, NEW YORK
Kako se vam zdi?
To, kar ste videli, ni še nič.
Bratje so se zapisali v zgodovino.
JOLSONOVA NAJVEČJA LOKALNA USPEŠNICA
A nihče od Warnerjevih ni prišel na premiero.
Sam je umrl noč pred tem.
SAM L. WARNER ZARADI PLJUČNICE UMRL V BOLNIŠNICI V L. A.-JU
Sama sta zelo prevzela izpopolnjevanje postopka z Vitaphonom
in želja, da bi bil Pevec jazza kar najboljši,
a se je tako gnal,
da je prezgodaj umrl.
Sam Warner je bil veliki Warner.
On je brate Warner spravil v filmsko industrijo.
VNUK JACKA WARNERJA
Škoda, da je tako hitro umrl.
Jack je dosegel dno, ko je umrl brat Sam, njegov najboljši prijatelj.
KO SI IZGUBIL ENEGA BRATA, SI NAŠEL DRUGEGA - AL JOLSON
Dejstvo, da je Sam umrl noč pred premiero filma,
je res tragično.
A hkrati se zdi, da so ti bratje
res videli ta projekt, v katerem so sodelovali,
kot nekaj, kar je večje od njih.
Res so bili zagnani za višji cilj.
Samova smrt je v družini pustila praznino,
a njegova dediščina je bila jasno vidna.
Al Jolson, čigar film Pevec jazza je sprožil revolucijo zvočnih filmov,
je nevesto Ruby Keeler pripeljal v Hollywood.
Snemanje Pevca jazza je stalo 500.000 $,
zaslužil pa je tri milijone,
kar je Warner Bros. izstrelilo med pomembne akterje.
Dirka se začenja.
Vedno več dvoran je opremljenih za zvok
in producenti mrzlično hitijo, da bi končali neme filme,
ki so še v produkciji, preden bo prepozno.
Samo leta 1928 so posneli 36 filmov s sinhroniziranim zvokom.
Ostali studii so se jih trudili dohiteti.
Zamisel, da bi imeli filmi zvok,
je bila enako pomembna kot internet za današnjo družbo.
Hollywood se je moral skoraj na novo oblikovati.
Snemalci in tehniki so se morali na novo naučiti svojih veščin,
da so lahko vključevali mikrofone.
Če se glas igralcev ni ujemal z njihovim videzom,
so odleteli.
KER PSI NE GOVORIJO.
Nadomestili so jih
nadarjeni gledališki igralci.
Energične, drzne osebnosti.
Kakšno priložnost si nam sploh dal?
Samo napadal si nas, kadar si mogel.
Če bom ugotovil, da se lahko rešim od tu,
in bom moral za to koga ubiti,
lahko pokončam tudi tebe.
Sodeloval boš in všeč ti bo.
Kaj me spremlja že od 14. leta?
Umazani, pokvarjeni moški!
Pa tudi pisci, ki so znali pisati dialoge.
Ostre, odrezave dialoge.
Ven, grofica!
Dokler bomo imeli pločnike, boste imeli delo.
Vem, da so za nekatere ženske moški ključen del gospodinjstva.
Jaz bi raje imela kanarčka.
Bratje so imeli veliko denarja in začeli so ga zapravljati.
WARNERJEVI KUPILI GLEDALIŠČA SKOURAS
Kupovali so gledališke verige in dobili tekmeca.
First National Studios z ogromnim filmskim studiem v Burbanku.
A tekmovanje za najboljše v poslu je bilo zagrizeno
zaradi pritiska, da se ustvari zvestoba znamki.
KAKŠNE ZVEZDE!
Predano občinstvo,
ki se bo vedno znova vračalo zaradi svojih priljubljenih zvezd.
Za nadzor nad stroški dela
so Jack Warner in vodilni ostalih studiev zasnovali pogodbeni sistem.
Zlate lisice, ki so igralce, pisce in režiserje priklenile na studie
za ekskluzivna sedemletna obdobja.
Ljudje v 30. in 40., ki so hodili v kino,
niso brali kritik.
Rekli so:
"Hočem videti film s Humphreyjem Bogartom."
"Šel sem gledat film s Clarkom Gablom."
Pri Warner Bros. so razumeli zvezdniški sistem.
Čeprav mogoče vsi niso bili zadovoljni z omejitvami,
nihče ni hotel biti brez dela,
sploh po letu 1929.
29. oktober, črni torek.
Delnice so izgubljale vrednost po 16 milijonov na dan.
To je bilo ključno obdobje v ameriški zgodovini.
Mislim, da tega danes nihče od nas ne more razumeti.
Kakšen je bil obseg gospodarskega zloma,
ki ga je v 30. letih doživela večina družin.
Na začetku velike depresije
so filmi ostali relativno poceni zabava
in dobrodošel premor od tegob za množice.
A za Warnerjeve, ki so tudi osebno izkusili revščino,
so bili filmi tudi način za povezovanje z življenji gledalcev.
Warner Bros. je bil nekakšen studio delavskega razreda.
Saj ne, da so se ostali studii izogibali
življenja delavskega razreda,
a za Warner Bros.
je bil to njihov prapor, njihova identiteta.
Slabe novice zate.
Zmanjšujemo stroške, novinci morajo iti.
Ko se mi je rolls-royce pokvaril, sem začel hoditi po tirih.
Vsaj ne čakava v vrsti za juho, kot to počnejo tisti zunaj.
Zakaj še sodelujeva v tej goljufiji?
Ne bova zaslužila dovolj niti za pošteno krsto.
Kot pisca in producenta so Warnerjevi najeli Darryla F. Zanucka,
ki je tako kot oni prihajal iz delavskega razreda.
Zaradi ostrega smisla za zgodbe
je bil več kot desetletje eden od glavnih sodelavcev bratov.
Darryl Zanuck je bil na tekočem s tem,
kaj bi spodbudilo gledalce, da zapravijo 10 centov
ali pa 25 centov za vstopnico za kino, čeprav je primanjkovalo denarja.
Posel gre kar dobro, kaj?
Ja, precej dobro.
Kako dobro?
Studio Warner Bros. je snemal kontroverzne filme.
OLIVER STONE REŽISER
Pripravljeni so bili kršiti norme.
MALI CEZAR 1931
Začeli so z gangsterskimi filmi.
Z drznimi filmi, ki se jih MGM ne bi nikoli dotaknil.
Želim si, da bi bila vodnjak želja,
da bi te privezal na vedro in potopil vanj.
Gangster kot junak.
Ljudje želijo posredno videti vzpon,
pa tudi padec.
V Sovražniku ljudstva ni bilo sentimentalnosti.
Imel je najbolj brezkompromisen konec, kar sem jih kdaj videl.
Bil je kar najbolj pristen za tisti svet.
Vpadljivost, nastopaštvo,
vznemirjenje ob kopičenju toliko moči in denarja ...
In potem vse propade, kot se vedno zgodi.
ANGELI Z UMAZANIMI OBRAZI 1938
Filmi studia Warner Bros. so postali drznejši,
kot si je kdor koli predstavljal.
Vsebovali so droge.
Vsebovali so prostitucijo.
Družinsko nasilje.
Pri Warner Bros. niso le snemali filmov,
ampak so jih spreminjali.
V nasprotju z bleščečimi muzikali ostalih velikih studiev
so uvedli drzen nov žanr.
Mešanico njihovih značilnih trdoživih mož
ter veliko mero spektakla in pesmi.
Poredna, opolzka Načičkana, dejavna
42. ULICA 1933
42. ulica!
42. ulica, legendarna drama o zakulisju,
je postavila intrige v zakulisju broadwajske predstave
v kontekst podobe New Yorka, vzete iz črne kronike.
- Dobro, povedal mu bom. - Ja, no ...
Vzemimo recimo film, kot je 42. ulica.
Bratje so imeli v svojem DNK-ju nekaj gangsterskega.
BAZ LUHRMANN REŽISER, VELIKI GATSBY
Kot bi rekli: "Ne glede na vse zrušimo nekaj stereotipov
in šokirajmo občinstvo."
Veliko tistih zgodnjih muzikalov me je res navdihnilo.
VELIKI GATSBY 2013
Gatsby je zelo glasben gangsterski film.
Veliko tistega teatralnega filmskega jezika
prihaja iz tistega obdobja, iz zlate dobe,
ko so Warnerjevi snemali tako muzikale kot gangsterske filme.
Studio Warner Bros. je še naprej uspeval
in do konca 30. let obujal glasbeni žanr.
Njihovo ne tako skrivno orožje
je bil koreograf in režiser Busby Berkeley.
Poglejmo na enega od odrov in si oglejmo zasedbo med vajo.
Tu je Busby Berkeley, slavni plesni režiser
in avtor enih od najboljših filmskih plesnih spektaklov.
Ko zagledaš stvaritve Busbyja Berkeleyja,
si rečeš: "Kaj, za ... Kako to narediš?"
Toliko plasti, razmerja in natančnost ...
Kako to doseči?
Berkeley se je v Los Angelesu rodil igralcema vodvila.
Izpopolnil se je
v povsem drugačnem gledališču.
25. aprila 1925
se je bitka za Galipoli in Dardanele zares začela.
Kot pehotni poročnik v prvi svetovni vojni
je vodil vaje z več tisoč vojaki naenkrat.
Vadili so zapletene sinhronizirane manevre.
Bus je imel dar,
da je bil izjemen koreograf, seveda,
in tudi izvrsten matematik.
Njegova sposobnost, da izračuna matematično enačbo za to,
kako naj se premikajo plesalci
in kam naj gre kamera,
je bila na povsem drugi ravni.
Da bi pokazal lepo oblikovane noge,
je Berkeley patentiral vrteč se oder.
Iz filma v film se je presegal
s kalejdoskopskimi nastopi, zasnovanimi tako, da so naredili vtis.
Izjemno natančno vadim,
da mi vse ustreza
in da vem, da so vse dobro usvojili,
potem pa jim rečem, da začnem jutri snemati.
BUSBY BERKELEY KOREOGRAF/REŽISER
Včasih sem moral razmišljati in razmišljati in razmišljati,
da bi poskusil ustvariti nekaj,
kar bo boljše od tistega, kar sem že naredil.
In naredil sem že nekaj dobrih stvari.
A medtem ko so muzikali Warnerjevih navduševali občinstvo,
se je pritisk na nastopajoče povečeval.
G. March, vso noč že vadijo.
Tu bodo, dokler ne bo prav, pa če traja ves teden.
V tistih dneh so plesalci spali kar na sceni.
Tam so imeli zložljive postelje. V studiih.
Odplesali so točke, potem pa so kakšne tri ure spali,
ker je bilo to tako naporno.
Takšne so bile fizične zahteve,
da so vse pravilno odplesali. Posnetek za posnetkom so trenirali.
A vseh zvezdnikov ni bilo lahko nadzirati.
George!
Bette Davis je bila dokaj nova,
do tja se je prebila skozi nizkoproračunske filme,
ko se je prvič uprla delovnim pogojem v studiu.
Nikoli mi ni nihče ukazoval.
Dokler bom živa, mi ne bo nihče ukazoval.
Rada bi te poljubila, a sem si pravkar umila lase. Adijo.
Več desetletij pozneje, ko je bila že del hollywoodske elite,
je režiserju Ronu Howardu opisala svoje boje z Jackom Warnerjem.
Ko sem spoznaval Bette Davis ...
RON HOWARD REŽISER/IGRALEC
... sem ji govoril, kako hrepenim po časih studijskih pogodb.
Režiser je lahko imel pogodbo in je posnel dva ali tri filme na leto.
Nekaj na tem se mi je zdelo romantično.
Rekla je: "Ne bodi trapast.
Samostojnost je treba ceniti.
Kar 14 let sem rabila, da sem odslužila svojo sedemletno pogodbo.
Kar naprej so mi dajali kazni, ker nisem hotela igrati vlog,
pri katerih je vztrajal Jack Warner."
Poznam vse pristope
in mislim, da sem dovolj pametna, da sem vedno korak pred njimi.
Rekla je: "Nekoč so mi grozili s suspenzom, če ne pristanem na neki film,
zato sem šla v pisarno Jacka Warnerja
in se ustavila pri tajnici.
Rekla je: 'Ne, g. Warner nima časa.
Morali se bova dogovoriti za termin, gdč. Davis.'"
Rekla je: "Traparija."
Planila je mimo tajnice, šla v pisarno
in odprla vrata njegovega zasebnega stranišča.
Sedel je na školjki s spuščenimi hlačami
in bral časopis.
Rekla je:
"Morava govoriti o tem bednem scenariju, ki mi ga vsiljuješ."
On pa je samo rekel: "Suspenz!"
Samo eno uslugo hočemo od tebe.
Da nas pustiš pri miru
in nam pustiš, da se preživljamo na svoj način.
Je to prevelika prošnja?
Prepiri Jacka Warnerja z njegovimi zvezdami so bili sočne novice
za hollywoodske revije.
Jutro.
A življenje v studiu je imelo tudi lahkotnejšo plat.
VHOD V STUDIO VSTOP PREPOVEDAN
Hej, ti! Vrni se!
Živjo.
Kdo pa misliš, da si, da se tako voziš tukaj?
Porky Pig sem.
Od najzgodnejših dni v tem poslu
je bila strategija Warnerjevih za sušna gospodarska obdobja navzkrižno trženje.
WARNER BROS. KUPI BRUNSWICK
Leta 1930 so kupili glasbeno založbo.
Odprli so oddelek za animacijo, da bi pomagal prodajati uspešnice.
Rad pojem o mesecu, juniju in pomladi
Rad pojem si
In hkrati promoviral filme Warnerjevih.
SOVA JOLSON
Rad pojem
O mesecu, juniju in pomladi
Rad pojem si
Kaj, če malo bi slavila
ob zvenu poročnih zvonov?
Zdaj boste vedeli, kaj vas čaka
v hotelu za mladoporočence
A ko so videli, kako uspešen je bil Walt Disney ...
Zajček sem!
... so se animatorji pri Warnerju zresnili glede zabavnih projektov.
V revijah so zakupili celostranske oglase, oglase na dveh straneh,
kjer so poudarjali, da je to nekaj izjemno smešnega, najboljša glasba.
In začuda niso lagali.
Risanke so priskrbele delo celi vojski vizualnih umetnikov
in tudi celotnim simfoničnim orkestrom.
Vedeli so, kaj delajo.
HANS ZIMMER SKLADATELJ
Ne gre le za izjemno izvedbo, ampak za pravo umetnost.
V tej glasbi je toliko anarhije in duhovitosti,
hkrati pa ogromno znanja.
Enciklopedičnega znanja o klasični glasbi.
NI VLJUDNO KAZATI!
Zame so bile risanke Warner Bros. tiste prave.
Bile so bolj nespoštljive.
Bile so bolj smešne.
Veliko bolj anarhističen podton so imele.
Zaradi Looney Tunes so se Američani smejali, namesto da bi se jokali,
ko se je gospodarska kriza poglobila.
Leta 1933 so težki časi udarili v Hollywood, ko se je zaprl niz dvoran,
kar je vplivalo na zaprtja po vsej državi.
Pet velikih studiev, vključno s studiem Warnerjevih,
je razglasilo 50-odstotno znižanje plač v vseh oddelkih.
IGRALCI GROZIJO S STAVKO
VOJNA V FILMSKI INDUSTRIJI
Glavne zvezde so se hitro uprle.
James Cagney je pomagal ustanoviti sindikat filmskih igralcev.
Darryl Zanuck, desna roka Warnerjevih,
je izvedel, da nižanje plač ni vplivalo na plače bratov.
ZANUCK JE ZAPUSTIL WARNER
Odšel je in ustanovil konkurenčno podjetje,
ki je kmalu postalo znano kot 20th Century Fox.
Potem pa je nekega večera marca 1934
preskočila iskra
v delavnici Warnerjevega studia na prostem.
Skladišče je bilo polno nitratov,
ki so seveda izjemno vnetljivi.
Preden je ogenj sploh dosegel filmsko skladišče,
so začeli elementi z nitrati goreti,
zgolj zaradi vročine.
Požar je terjal življenje požarnega nadzornika v studiu Warnerjevih
in uničil filmske trakove več kot 20 let dobe nemega filma.
Od Rin Tin Tina in najzgodnejših del Warnerjevih
so ostali le delčki.
A po vsem svetu
se je pripravljala katastrofa,
ki bo velika preizkušnja za brate in tudi ves Hollywood.
Harry je bil oseba za stike z javnostjo v podjetju,
zato je odpotoval v Evropo.
Bil je priča Hitlerjevi evoluciji.
Začenjali so s koncentracijskimi taborišči.
Imenovali so jih delovna taborišča.
Nemčija je spremenila pravila.
DIREKTOR, WARNER BROS. DISCOVERY
Ameriško filmsko podjetje ni smelo delati v Nemčiji,
če so bili v filmskem studiu kakšni nemški judje.
Jack Warner in Harry sta se odločila,
da se bodo umaknili iz Nemčije.
Takrat ostali magnati, tudi Louis B. Mayer,
niso hoteli izgubiti nemškega trga.
Harry Warner je rekel:
"Obstajajo stvari, ki so pomembnejše od denarja."
Jackova nova desna roka, producent Hal Wallis,
se je lotil dobro zasnovanih zgodb v mnogih žanrih,
da bi Američane opozoril na nevarnost, ki se pojavlja v tujini in doma.
Wallis je za vlogo tovarniškega delavca izbral skoraj deškega Humphreyja Bogarta.
Zapelje ga nasilna retorika belih nacionalističnih nasilnežev.
Ni treba, da s tabo pometajo tujci.
V tem mestu je veliko mož,
Američanov, ki mislijo enako kot ti in jaz.
V Ameriki je bilo veliko sovraštva do temnopoltih,
do judov,
do mnogih priseljencev, ki so prišli v to državo.
A so se prebili skozi to, borili so se proti temu,
da bi se postavili za vrednote Amerike.
Dobro, dragi moji, za mano!
Celo v tako imenovanih eskapističnih pustolovskih filmih
so vedno pokazali družbeno ostrino.
Captain Blood obravnava suženjstvo, tiranijo.
Obravnava razbojnike in pirate,
ki porazijo pokvarjene kraje.
Razvijte jadra in glejte,
kako jih napenja veter, ki nas vse pelje na svobodo!
Filmi Warnerjevih so pritegnili gledalce,
a zdelo se je, da se Američani ne zmenijo za temeljno sporočilo.
MANHATTAN CENTER ODBOR AMERICA FIRST
Menimo, da varnost naše države
zagotavljata moč in značaj naših ljudi ...
CHARLES LINDBERGH ZBOR GIBANJA AMERICA FIRST
... ne pa boj v tujih vojnah.
Če bi rekel, da je bila večina Američanov izolacionistov, bi se premilo izrazil.
BEN MANKIEWICZ VODITELJ, TURNER CLASSIC MOVIES
Večina ljudi, ki je brala časopise,
je vedela, da je v Evropi očiten agresor.
A to večine Američanov ni ganilo.
Ostali studii so mirili Nemčijo,
ki je imela tu v Los Angelesu svojega konzula,
ki je hotel prebrati scenarije,
da bi preveril, da v njih ni nič neprimernega
o Hitlerju ali nacizmu na splošno.
GEORG GYSSLING NEMŠKI KONZUL
Nemški mož na tej strani
je poročal neposredno Josephu Goebbelsu.
Nemškemu ministru za propagando
je posredoval zadnje različice hollywoodskih filmov.
Bratje Warner tega niso hoteli dopustiti.
Leta 1939
so posneli film Confessions of a Nazi Spy.
NOBENIH OBISKOVALCEV CONFESSIONS OF A NAZI SPY
Pri Warner Bros. so bili tako skrivnostni glede tega scenarija,
da ga niso poslali igralcu
ali mu ga dali na snemanju.
Ne, moral je priti v studio
in ga prebrati v producentovi pisarni.
Več igralcev ga je zavrnilo,
ker niso bili dovolj pogumni za to.
FRANCIS LEDERER IGRALEC, CONFESSIONS OF A NAZI SPY
- Zakaj? - Zakaj? Ker je bil protinemški.
In upravičeno so se bali.
Moramo vedeti, kdo je naš sovražnik, da bomo vedeli, koga uničiti.
Igralec Edward G. Robinson,
režiser Anatole Litvak
in sami bratje Warner
so med produkcijo in po njej prejemali grožnje s smrtjo.
SVETOVNA PREMIERA
Ko so začeli predvajati ta film,
je bil v tistih nekaj tednih
Madison Square Garden razprodan
več kot 20.000 ameriškim nacistom.
Nemški vpliv je segal vse do senata.
Harryja so obtožili, da snema filme, ki Američane spodbujajo k vstopu v vojno.
GLEJTE NA SKALO, IZ KATERE STE IZKLESANI
ZUNANJE MINISTRSTVO
Na te obtožbe je odgovoril:
"Nihče me ne bo nikoli obtožil, da sem protiameriški.
Vsekakor pa sem proti nacizmu.
In nihče mi ne bo govoril, kakšne filme lahko snemam."
ZDA RAZGLASIJO VOJNO
8. decembra 1941, dan po bombardiranju Pearl Harborja,
je pregledovalec scenarijev v pisarni Hala Wallisa
našel zgodbo o ljubimcih,
ki se po naključju znova najdeta v mestu, polnem beguncev.
Novembra 1942,
manj kot leto pozneje, so Warnerjevi izdali film,
ki je zajel temeljno vprašanje svojega časa.
Dragi Rick, kdaj boš dojel, da v današnjem svetu
izolacionizem ni več praktičen?
Casablanca je najboljši studijski film vseh časov.
Ne gre za las, nima ... Drugo mesto je daleč zadaj.
Tale je zate, mala.
Casablanca se mi je vedno zdela malce mistična,
kot da je imela svoj razlog za obstoj.
HOWARD KOCH SCENARIST, CASABLANCA
Bila je podoba, ki jo je občinstvo potrebovalo.
Sporočala je, da obstajajo vrednote,
za katere se je vredno žrtvovati.
In to je sporočila na zelo zabaven način.
Preziraš me, ne?
Če bi se sploh ukvarjal s tabo, bi te najbrž res.
Takoj po filmih Visoka Sierra in Malteški sokol
ter po letih igranja trdoživih detektivov
in žilavih gangsterjev
Humphrey Bogart ni bil očitna izbira za filmskega partnerja
božanske Ingrid Bergman.
Od vseh beznic za gin v vseh mestih na vsem svetu
je morala stopiti ravno v mojo.
A največje tveganje je predstavljal scenarij sam.
"CASABLANCA" Spremembe za nov konec
Neverjetno je. Ko smo ga snemali,
sploh nismo verjeli vanj, ker je bil scenarij tako slab.
INGRID BERGMAN IGRALKA, CASABLANCA
Sproti so ga pisali.
Nič ni bil jasno
in nisem vedela, katerega moškega naj bi zares ljubila.
Rekli so: "Ne moreš posneti ljubezenskih prizorov
nekako vmes? Naj ne bodo preveč resni,
ker zares ne vemo, s katerim moškim boš končala."
Na koncu so rekli: "Obe možnosti bomo posneli."
To govoriš samo zato, da bi odšla.
To govorim, ker je res.
Ilsa, ne znam biti plemenit,
a ni težko videti, da težave treh malih ljudi
ne štejejo veliko na tem norem svetu.
Če bi se Casablanca končala tako, da Bogart odide z Bergmanovo,
če bi imeli romantičen konec,
danes ne bi bilo te legende.
Mislim, da se ljudje vračajo k temu filmu,
da bi našli vrednote, ki jih danes ni lahko najti.
Si pripravljena, Ilsa?
Ja, pripravljena sem.
A za režiserja Michaela Curtiza in mnoge igralce na snemanju
je bila ta zgodba osebna.
Ko vidimo začetni prizor
in tisti čudoviti dolgi posnetek,
v katerem vidimo natakarje, ki hodijo okoli, in cigaretni dim,
to koreografijo vrveža ...
- Na Ameriko. - Na Ameriko.
Na Ameriko.
Vse te vloge so igrali judovski begunci.
Dan Seymour, ogromni igralec, ki je igral vratarja,
je bil tam, ko Paul Henreid kot Victor Laszlo reče glasbenikom,
naj zaigrajo Marseljezo.
Zaigrajte La Marseillaise. Dajte.
In vsi Francozi jo zapojejo, da bi preglasili Nemce.
Pogledal jih je in ljudje so jokali.
To so bile prave solze.
Zares so bili begunci.
Zame je Casablanca ...
Stran od telefona.
Svetujem vam, da se ne vmešavate.
Ustrelil bi stotnika Renaulta in tudi vas bom.
... res simbolizirala to, kaj pomeni biti na pravi strani
v svetu, ki je tako jasno razdeljen na dobro in slabo.
Louis, mislim, da je to začetek krasnega prijateljstva.
MICHAEL CURTIZ - REŽISER HAL B. WALLIS - PRODUCENT
Hal Wallis in Michael Curtiz sta posnela še več priljubljenih
domoljubnih filmov v času vojne.
A nobeden od njih ni tako zaslovel
kot Casablanca.
Film je bil nominiran za osem oskarjev,
kar je bil dokaz, da bodo bratje v Hollywoodu nesmrtni.
NAJBOLJŠI FILM CASABLANCA
Komercialen uspeh ni bil dovolj za brate Warner.
Hoteli so tudi prestiž,
ki so ga prinesli oskarji in druge pohvale.
A Curtiz in igralci
si uspeh filma pripisovali Halu Wallisu,
kar je prizadelo ponos Jacka Warnerja.
Vse to je doseglo kritično točko
na podelitvi oskarjev leta 1944,
ko je Casablanca dobila oskarja za najboljši film.
Hal Wallis je šel po oskarja.
Sedel je v isti vrsti kot Warnerjevi,
ki so iztegnili noge in mu preprečili, da bi šel na oder.
Jack Warner je stekel gor in prevzel oskarja od Jacka Bennyja.
Hal Wallis je 25 let pozneje rekel, da je še vedno besen.
Jack bi moral dovoliti Halu Wallisu, da sprejme oskarja.
Veste, kaj bi naredil Hal Wallis?
Zahvalil bi se svojemu šefu Jacku Warnerju.
WALLIS JE ZAPUSTIL WARNER BROS.
Najmlajši Warner je bil obseden
s promoviranjem družinske znamke,
še najbolj pa samega sebe.
Jack Warner je moj krušni dedek.
Zame je bil dedek.
Nisem ga klical krušni dedek.
Poznal sem ga do njegove smrti, ko sem imel približno 24 let.
Bil je vodja predstave.
Ko si bil z njim,
je bil v središču pozornosti in je bil glavni.
Vas zanimajo možje, ki snemajo vaše filme?
Iz Amerike jih je prispelo polno letalo.
G. Clifford Work iz Universala,
g. Harry Cohn iz Columbie in g. Jack Warner,
ki odločno zavzema konec vrste.
Poleg medalje Akademije
je Jack dobil čin podpolkovnika,
ko je studio Warner Bros. usposabljal
in vzpostavil prvo filmsko enoto ameriške vojske.
V najtemnejših dneh vojne
so polkovnika Warnerja in njegovega brata Harryja poklicali v Washington,
kjer jima je predsednik Roosevelt osebno naložil resno nalogo.
Posneti film, zaradi katerega bi Američani zaupali sovjetskim zaveznikom.
Tukaj se ruski vojaki že eno leto
borijo proti preziranim nacistom.
Mission to Moscow je temeljil na spominih nekdanjega ambasadorja Josepha E. Daviesa
in je prikazoval laskajočo podobo življenja v Rusiji.
Kaj menite o današnjem prikazu?
Povedal vam bom. Vsaj en evropski narod
brez napadalnih namenov je nared za vse, kar prihaja.
Hvala bogu za to.
Tako je.
Jack Warner je na to gledal tako: "Samo prozavezniški,
proameriški film snemamo ...
SILAM OSI OD ZSSR IN ZDA
... ker hočemo zmagati v vojni."
Služenje državi je postalo Warnerjeva uradna znamka leta 1944,
ko so dobili nov moto:
"Združujemo državljansko dolžnost in snemanje dobrih filmov.
A le nekaj let pozneje je film Mission to Moscow
postal vroča politična tema.
OBSODBA KOMUNIZMA
Vedno večja grožnja komunizma
je zbudila odbor predstavniškega doma za neameriške dejavnosti.
Oktobra leta 1947
je v Belo hišo prišla nova vlada.
Warnerjeve so spet poklicali v Washington.
Začenjamo s sestankom.
Tokrat so morali pričati
pred odborom za neameriške dejavnosti.
Ko se je začel rdeči preplah,
je bil film Mission to Moscow uporabljen kot dokaz številka ena,
da so se v Hollywood infiltrirali komunisti.
Harry Warner je zavrnil trditve odbora
in ni hotel priti.
Warnerjeve zvezde so se zbrale zunaj v znak protesta proti postopku,
Jack Warner pa je sodeloval.
Z bratoma bomo z veseljem velikodušno prispevali v sklad
za odstranjevanje škodljivcev.
Pripravljeni smo ustanoviti tak sklad, da bomo v Rusijo poslali ljudi,
ki jim ni všeč ameriški način oblasti.
V odboru HUAC so sedeli ljudje,
kot je bil član predstavniškega doma Rankin ...
REP. JOHN E. RANKIN MISISIPI
... ki so bili javno antisemiti.
Mnogi vodje studiev, tudi Warnerjevi, so bili judje.
Prisoten je bil strah.
"Vlada bi nam lahko vzela vse, kar smo zgradili."
Jackov odziv na to je bil strahopeten, če se vljudno izrazim.
Med pisci, ki jih je omenil Jack, so bili Philip in Julius Epstein
ter Howard Koch, avtorji Casablance.
V Hollywoodu je Koch prišel na črni seznam in v Ameriki ni mogel najti dela,
zato se je preselil v Anglijo, kjer je naslednjih pet let
pisal pod psevdonimom.
SCENARIJ: PETER HOWARD
To so bili zelo grdi časi.
Po tistem so zlata leta Hollywooda nekako izginila,
ker si ljudje niso mogli zaupati.
Jackov ugled je bil pri mnogih v tem poslu že tako ali tako omadeževan.
Jack Warner je bil diktator,
ki je hotel, da igralci nastopajo v filmih, v katerih jih je želel videti.
Že leta prej je Bette Davis tožila studio zaradi kršitve pogodbe
in je izgubila.
BETTE V BOJ Z WARNERJEM
A še ena ikona je Jacka vzela na muho.
Olivia de Havilland je bila slabe volje,
ker se je morala vedno spogledovati z Errolom Flynnom.
Hotela je početi kaj pomenljivejšega.
A ni mogla.
Zato je tožila Warner Bros.,
ker je podpisala sedemletno pogodbo.
A vsakič, ko je zavrnila film
in ni šla na delo ...
VAŠA DELOVNA OBVEZNOST SE PODALJŠA ZA 52 TEDNOV
... so ji toliko časa dodali k sedmim letom.
Kako ste se borili?
Šla sem na sodišče in se rešila pogodbe.
To je bilo prvo.
Ona je zmagala v primeru, kakršnega sem imela jaz v Angliji in Ameriki.
In ona je tista, ki je odgovorna za sedemletno omejitev
na pogodbah vseh igralcev danes.
Olivia je to dosegla v Ameriki.
Primer de Havillandove je končal obvezna podaljšanja pogodb.
BOGART IN WARNERJEVI KONČALI 15-LETNI PAKT
Pripeljal je do eksodusa največjih zvezd studia.
Med njimi sta bila Lauren Bacall ...
Hvala.
In Humphrey Bogart.
Istočasno
je pravosodno ministrstvo udarilo po strukturi
samega hollywoodskega sistema.
Studijski sistem je zares razbila tožba,
temelječa na Shermanovem protimonopolnem zakonu.
Studii so nadzorovali snemanje filmov,
s svojimi verigami kinodvoran pa tudi njihovo predvajanje.
Ker so morali poslovno ločiti več kot 1.000 kinodvoran
in ker so se soočili z vedno večjo luknjo v prihodkih,
si Warnerjevi niso mogli več zatiskati oči pred strašno resnico.
Njihov studio ni bil več na vrhu.
Razlika med tem, kar so ustvarili med letoma 1946 in 1952, je osupljiva.
Bratje so bili vedno bolj sprti.
Harry je bil 11 let starejši od Jacka,
kar je skoraj ena generacija razlike.
Jack je oboževal vino, ženske in glasbo.
Harry mu je govoril: "Ponoči moraš biti doma,
ostani s svojo družino. Družina je vse."
Nista več mogla biti skupaj.
In soočali so se s tekmecem,
ki bi lahko zrušil njihov svet.
Nekega dne se bo preko televizije
celoten svet pojavil v naših dnevnih sobah
s svetlobno hitrostjo.
Leta 1950 je imelo 3,8 milijona ameriških družin televizorje.
Zgodba o televiziji je nekaj posebnega.
Do leta 1955
je število naraslo na 30 milijonov.
Ko je prispela televizija, so se skušali pretvarjati, da ne obstaja.
G. Warner, nekoč ste rekli, da se filmski industriji ni treba bati
televizije. Še vedno tako menite?
Ja, vsekakor.
Tako je sovražil televizijo,
da TV-aparata ni hotel imeti doma ali v pisarni.
Televizija je bila grožnja.
Rad bi vam pokazal nekaj prizorov
iz naših filmov v CinemaScopu, ki so že končani.
Z vsemi mogočimi sredstvi
so skušali ljudi zvabiti nazaj v kina.
CinemaScope, stereografski zvok,
3D.
Pri Warner Bros. so preizkušali tudi nove igralce.
Z boljšimi rezultati.
Zaljubljena sem, zaljubljena
Zaljubljena sem
Hej, Stella!
Brando je bil pristen,
pri njem si čutil prava čustva.
ROBERT DE NIRO IGRALEC
Črpal je iz nečesa osebnega.
Bolj si se poistovetil s tem.
Očitno so te ogoljufali, ljubica.
Ko te ogoljufajo, po Napoleonovem zakoniku ogoljufajo tudi mene.
In ne maram, da me kdo ogoljufa.
Ko je prišel, so vsi mislili, da je enkraten.
CLINT EASTWOOD REŽISER/IGRALEC
In res je bil. Dober je bil.
Produkcija Warner Bros. za televizijo.
Čeprav se je Jack sčasoma vdal televiziji
in je odkril dobičkonosen vir dohodka
s serijskimi vesterni,
so bratje še vedno verjeli v čarobnost velikega platna.
IME: JAMES DEAN
Upe so polagali v strastnega mladega igralca,
ki je v živo zadel vedno večji generacijski razkol sredi 50. let.
- Osem. - Ne kesaš se.
VZHODNO OD RAJA 1955
Pokvarjen si. Povsem pokvarjen.
James Dean, širokoslikovno in v barvah.
Boj med očetom in sinovoma.
Takoj nehaj!
Mama.
- Nekoč sem bila zelo lepa. - Res je.
Vzhodno od raja je bil film, ki sem ga vedno znova gledal
in ga podoživljal, ker sem to tudi sam doživel.
Ne morem več skrivati.
UPORNIK BREZ RAZLOGA 1955
Povej že, sin.
Za to gre. Ne mislim tega.
Vzhodno od raja in Upornik brez razloga
sta v kinematografiji pustila trajen pečat.
FILMSKI ZVEZDNIK UMRL V NESREČI
A Dean je tragično preminil, preden je bil končan njegov tretji film za Warner.
ISKALCA 1956
Uspešnice so bile redke.
Starejša brata Warner sta menila, da je čas, da gredo naprej.
Jack se ni hotel upokojiti.
Harry in Albert sta se starala.
Ljudje so hodili v studio in govorili:
"Hočemo kupiti vaše delnice."
Harry in Albert bi se z veseljem upokojila, če bi se vsi upokojili.
Jack je vedel, da ne more biti predsednik.
Harry tega ne bi dovolil.
Mislim, da je šlo za družinsko stvar.
Odraščali so z mantro:
"Vsi za enega in eden za vse."
Harry je bil odločen, da bo tako.
Jacku to ni bilo všeč.
Z bratoma smo v filmski industriji že približno 50 let.
Jack je našel premeten način ...
VODITELJ, TURNER CLASSIC MOVIES
... da bi končno dobil popoln nadzor nad Warner Bros.
Če poslušajo pri Lehman Brothers ali pa mogoče Louis Lurie,
smo še odprti za ponudbo, ampak tokrat denarno.
Našel je podjetje, ki bi mu lahko prodal studio.
To bom preskočil.
Je nekaj v zvezi s prodajo studia.
Harryju je rekel: "Pojdimo, končali smo.
Posel se spreminja." In podobne stvari.
Rekla sta: "Velja, če boš tudi ti prodal svoje delnice."
Razen če si želite zlomiti vrat.
Vsi bi morali prodati in se posloviti,
a ju je Jack izdal
in se skrivaj pogodil s kupcem.
Dal mu je milijon dolarjev
in tip mu je studio prodal nazaj.
FABIAN IZSTOPI IZ POSLA Z WARNERJEM POSEL PREVZEL NOV KONCERN
In potem je Harry v tisku prebral,
da bo Jack predsednik.
KONZORCIJ PREVZEL NADZOR NAD WARNER BROS.
Ker je to prebral v tisku,
je doživel srčni napad in kap.
Dobesedno ... Imel je strto srce,
ker je tako zaupal Jacku.
Jackovo ime je bilo tabu.
O Jacku nismo smeli govoriti.
V SPOMIN HARRYJU M. WARNERJU
Kaj reči o tem poslu?
Izjemna prevara,
s katero ni le izdal starejšega brata ...
Harry Warner je umrl
... ampak ga je tudi poslal v prezgodnji grob.
Jack ni prišel na pogreb.
Albert Warner ni nikoli več govoril z Jackom.
Na koncu je družina razpadla.
V Hollywoodu je vse mogoče.
Dosegli so izjemen uspeh,
ki pa lahko včasih ljudi pokvari.
Jack je dobil priložnost, da je bil glavni,
a je prelomil obljubo očetu.
Leta 1958
je imel Jack v rokah vso moč.
A studio si ni bil več podoben.
Da bi obudil boljše dni
in napolnil žepe podjetja,
je stavil na njihov stari izhod v sili.
Težave so! Tukaj v River Cityju!
Na muzikale.
Spusti žensko v življenje
In tvoj mir se bo končal
Prenovila ti bo dom Od kleti do dimnika
Potem pa bo izboljšala še tebe
Kako gre zadnja ura
Vidi nevestino sobico
Vse gre izvrstno
Zame in zate
Bilo je kar nekaj vrhuncev.
Najboljši film je My Fair Lady.
Jack L. Warner.
Res sem hvaležen, da lahko nocoj tu sprejmem to nagrado.
Na to bomo vedno ponosni.
Hvala.
Zadnji razcvet starega studijskega sistema
se je zgodil s temi visokoproračunskimi muzikali.
Nekateri od teh filmov so bili izvrstno narejeni,
a so imeli nekakšen videz,
ki je bil ostanek prejšnjih časov.
Ste se zadnje čase borili s ponižnostjo?
Naši filmi so super in tudi v prihodnje bodo super.
VEČERJA PIONIRJEV KINEMATOGRAFIJE
Mislim, da so ameriški producenti nehali posnemati
italijanske, francoske in španske
ter ostale nezaželene filme, ki so umetniški in podobne traparije.
Jack je bil na vrhu čisto sam
in čutil je, da se mu tla izpodmikajo.
Država se je res spreminjala.
Govorimo o sredini 60. let.
Gibanje za državljanske pravice, vietnamska vojna,
študentska opozicija in vedno večja prisotnost rock glasbe.
Takšni filmi so bili videti stari in zastareli.
Jack je bil brez podpore, ki jo je imel v 30. in 40. letih.
Ni imel velikih producentskih vodij,
ki so vse vodili namesto njega.
Filmske zvezde niso imele pogodb, kakršne so imele prej.
Dogovarjal se je z neodvisnimi producenti, ki so prihajali k njemu,
a ni bil enako vpleten in ni imel nadzora nad vsem.
Ko je prišel zagret igralec in producent Warren Beatty,
da bi posnel gangsterski film o uspehu, ki se dogaja v 30. letih,
Jacku ni bil blizu.
Šerif!
Ko je izvedel za film Bonnie in Clyde
in za raven nasilja ...
Ni bil zadovoljen.
V redu.
Brali smo, kako težko so ga spravili na velika platna,
a ko so ga, je postal kulturni fenomen.
12-letni otroci so ga videli povsod. Bil je ...
Ne gre le za parodijo v Mad Magazine.
Bil je na vseh naslovnicah.
Vse punce v šoli so hotele biti kot Faye Dunaway,
Povsod je bil.
Ta film je bil iz take snovi, kot so bile nekoč sanje Warnerjevih.
A Jack se ni prepoznal v odpadnikih na velikem platnu
ali v upornikih za kamero.
Dopisi Jacka Warnerja v poznih letih so polni frustracij.
"Nihče me ne posluša. Rekel sem, da ne tako.
Ne pojdite iz studia. Ne počnite tega ali tistega."
Ljudje so skomignili z rameni
in še naprej delali po svoje, ker so hoteli posneti film.
Leta 1967 se je dogovoril za prodajo svojih delnic
ambiciozni produkcijski družbi,
ki se je hotela vzpeti na vrh.
Seven Arts.
Zgodba studia je družino, ki ga je ustanovila, pustila za sabo.
Ko je moj dedek odhajal iz studia,
je bil tam Francis Ford Coppola,
ki je snemal Finian's Rainbow.
Ob njem je stal mladenič
po imenu George Lucas, ki mu je pomagal.
Res je šlo za generacijski prenos snemanja filmov.
Skoraj se vprašaš, če so metaforično ali dobesedno
šli drug mimo drugega kot dve veliki ladji.
Ena je plula v sončni zahod, druga pa proti sončnemu vzhodu.
To je nekakšen konec prvega dejanja hollywoodske zgodovine
in začetek drugega.
Stare strukture moči so se zrušile.
To, kar se je zgodilo, bo odločilo o usodi podjetja ...
Akcija!
... in prihodnosti te industrije.
Prevedel: Maja Vodopivec